Здравейте, кога полицейските органи могат да извършват проверки за установяване самоличността? И имат ли право да ти поискат документ за самоличност, когато си пътник в автомобил?




Документ за самоличност
=======================

 

Здравейте, г-н Щерев, 


в случая е приложима разпоредбата на чл. 70 от ЗМВР –  

“Чл. 70. (1) Полицейските органи могат да извършват проверки за установяване самоличността на лице:  

1. за което има данни, че е извършило престъпление или друго нарушение на обществения ред;  

2. когато това е необходимо за разкриване или разследване на престъпления и при образувано административнонаказателно производство;  

3. при осъществяване на контрол по редовността на документите за самоличност и пребиваване в страната;  

4. на контролен пункт, организиран от полицейските органи;  

5. по искане на друг държавен орган за оказване на съдействие при условия и по ред, предвидени в закон.  

(2) Установяването на самоличността се извършва чрез представяне на документ за самоличност на лицето, сведения на граждани с установена самоличност, които познават лицето, или по друг начин, годен за събиране на достоверни данни.”


Поздрави,  

адв. Николина Митова


